[{"text_idx": "#000000", "text": "Interlingvistiko kaj esperantologio dau\u0306re c\u0302eestas en la paletro de UAM"}, {"text_idx": "#000013", "text": "Jen respondoj al la rimarkoj de Andy Kuenzli pri la Interlingvistikaj Studoj de UAM:\n1. Internacia agnosko. En universitatoj eblas akiri diversajn titolojn , sed ankau\u0306 aldonajn kvalifikojn enkadre de t.n. postdiplomaj studoj. Tiuj abundas en Pollando kaj Hungario. Sur la retpag\u0302o de UAM inter multaj aliaj postdiplomaj studoj trovig\u0302as ankau\u0306 la interlingvistikaj. Ili finig\u0302as per la atestilo de s\u0302tata universitato, rekonita en eu\u0306ropaj landoj. Vidu ankau\u0306 la anglalingvan anoncon de polaj studeblecoj: dekstre inter la ofertoj trovigxas ankaux \u201cDiploma in Interlinguistics\u201d.\nCetere la studformo kaj programo fontas el la internaciaj magistraj studoj de la Esperanto-fako de ELTE (Budapes\u0302to, Hungario), kie mi laboris 10 jarojn antau\u0306 ol translog\u0302ig\u0302i en Pollandon. Ankau\u0306 la nunaj postuloj egalvaloras al magistraj postuloj de UAM.\n2. Eblas doktorig\u0302i pri interlingvistiko kaj esperantologio, kondic\u0302e, ke la verko rilatas al lingvistikaj aspektoj, c\u0302ar mi kiel gvidanto (depost mia habilitig\u0302o en 2009) rajtas gvidi laboraj\u0302ojn en tiu kampo. La doktoran titolon donas nek la hungara fako, nek la Lingvistika Instituto, kie kaj la hungara kaj la interlingvistika kaj multaj aliaj fakoj funkcias, sed la Fakultato pri Modernaj Filologioj havas la rajton doni doktoran titolon pri lingvistiko kaj literaturo. Pri historio rajtas doni doktoran titolon la Fakultato pri Historio. Tiel same pri habilitig\u0302o. Cetere en 1999 en UAM habilitig\u0302is Alicja Sakaguchi. Mi jam provis klarigi tion pli frue en privata letero al Andy.\n3. Kursgivantoj de IS. Se iu rigardas la studprogramon de IS (kiun cetere siatempe aprobis la fakultata konsilio, kiel c\u0302iuj noficialajn pas\u0302ojn), videblas la nomo de prof. Wells, kiun la anglistoj deUAM nomis \u201efonetikisto n-ro 1 en la mondo\u201c, prof. Humphrey Tonkin, universitata eksrektoro, kiu venos post unu jaro, prof. Aleksander Melnikov, prof. Vera Barandovska-Frank, nur mencii kelkajn, kontentig\u0302os pri la nivelo. Ankau\u0306 la aliaj kursgvidantoj estas rekonataj specialistoj de sia tereno, ec\u0302 se ili ne akiris altajn universitatajn gradojn.\n4. Felic\u0302e, IS havas diversajn partopenantojn: junajn kaj entuziasmajn , mezag\u0302ajn kaj pli maturajn kun spertoj, el diversaj landoj. Tio kreas elstaran kunlabor- kaj diskuteblecojn, speciale tau\u0306gas por la interkulturaj kaj komparaj studoj kiel la nia. Ec\u0302 la plej spertaj povas ion novan lerni kaj ankau\u0306 la plej junaj povas lumigi per ilia fres\u0302a aliro. Cetere krom Mirejo Grosjean la alia sviso estas Sebastien Moret, universitata instruisto en Lausanne.\n5. Mi povas trankviligi Andy, la subteno de ESF signifas nur la studkotizon de kelkaj partoprenantoj, g\u0302iaj gvidantoj neniam provis enmiksig\u0302i en la studprogramon. IS havas plenan suverenecon koncerne la enhavon de la programo, pri formalaj aferoj ni devas peti la aprobon de la fakultata konsilio."}, {"text_idx": "#000017", "text": "1. Internacia agnosko de la atestilo. Universitatan studon oni kutime finas per Bachelor, Master au doktorigho. Do, kiun sencon havas tiu atestilo (kiu eble estas komparebla kun la ILEI-diplomo)."}, {"text_idx": "#000021", "text": "5. Alia problemo shajnas al mi ankau la eventuala troa financa dependeco de la sponsoreco de privata usona fondajho, kio povas ankau kauzi, ke oni ne povas esti sufiche suverena kiel universitata gvidanto kaj ke oni evitas diskuti certajn aktualajn movadajn problemojn."}, {"text_idx": "#000023", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]